|  |
| --- |
| MiljøstyrelsenATT.: Martin Skrivermaskr@mst.dk |
| Dato: 27. november 2017Projektnr.: 00095ds/HKA |
|  |
| Følgebrev input til første udkast af drikkevandsvejledningen |

Hermed fremsendes DANVAs tekstnære bemærkninger til udkast til drikkevandsvejledningen, med det forbehold at bemærkningerne er givet under en meget kort tidsfrist. Derudover er udkastet til vejledning endnu ikke tilgængelig i sin endelige form.

Vi gør derfor opmærksom på, at de endelige bemærkninger til vejledningen naturligvis afventer høringen af det færdige vejledningsudkast.

DANVAs bemærkninger centreres omkring tre hovedbudskaber

* Dokumentation for vandkvalitet i forsyningsnettet
* Sammenhæng mellem ansvar og ejerskab
* Udpegning af prøvetagningssteder
* Kontrolprogrammer for mindre vandforsyninger – rent vand til alle.

De tre første punkter er fremsendt som tekstforslag og vedlagt som bilag, mens det sidste punkt udelukkende indgår som en tekstnær rettelse i vejledningsudkastet.

Der er desuden fremsendt forslag til figurer til illustration af nogle af principperne, samt et princip-eksempel på et regneark, der eventuelt kan anvendes til prøvetagningsprogrammer

Er der brug for uddybning af kommentarer og afsnit, står vi naturligvis til rådighed.

Med venlig hilsen

Dorte Skræm

DANVA